CELEX: C2006/048/16
Language: sl
Date: 2006-02-25 00:00:00
Title: Sodba Sodišča (drugi senat) z dne  24. novembra 2005  v zadevi C-331/04 (predlog za sprejem predhodne odločbe Consiglio di Stato): ATI EAC Srl e Viaggi di Maio Snc in drugi proti ACTV Venezia SpA in drugi (Javna naročila storitev — Direktivi 92/50/EGS in 93/38/EGS — Merila za oddajo — Ekonomsko najugodnejša ponudba — Spoštovanje meril za oddajo, določenih v razpisni dokumentaciji ali v obvestilu o naročilu — Določitev podmeril za eno od meril za oddajo v razpisni dokumentaciji ali v obvestilu o naročilu — Sklep, ki določa ponderacijo — Načeli enakega obravnavanja ponudnikov in transparentnosti)

25.2.2006   
            
            
               SL
            
            
               Uradni list Evropske unije
            
            
               C 48/8
            
         
      SODBA SODIŠČA
   
   (drugi senat)
   z dne 24. novembra 2005
   v zadevi C-331/04 (predlog za sprejem predhodne odločbe Consiglio di Stato): ATI EAC Srl e Viaggi di Maio Snc in drugi proti ACTV Venezia SpA in drugi (1)
   
   (Javna naročila storitev - Direktivi 92/50/EGS in 93/38/EGS - Merila za oddajo - Ekonomsko najugodnejša ponudba - Spoštovanje meril za oddajo, določenih v razpisni dokumentaciji ali v obvestilu o naročilu - Določitev podmeril za eno od meril za oddajo v razpisni dokumentaciji ali v obvestilu o naročilu - Sklep, ki določa ponderacijo - Načeli enakega obravnavanja ponudnikov in transparentnosti)
   (2006/C 48/16)
   Jezik postopka: italijanščina
   V zadevi C-331/04, katere predmet je predlog za sprejem predhodne odločbe na podlagi člena 234 ES, ki ga je vložilo Consiglio di Stato (Italija) z odločbo z dne 6. aprila 2004, ki je prispela na Sodišče 29. julija 2004, v postopku ATI EAC Srl e Viaggi di Maio Snc, EAC Srl, Viaggi di Maio Snc proti ACTV Venezia SpA, Provincia di Venezia, Comune di Venezia, ob udeležbi: ATI La Linea SpA-CSSA, je Sodišče (drugi senat), v sestavi C.W.A. Timmermans predsednik senata, C. Gulmann (poročevalec), R. Schintgen, G. Arestis in J. Klučka, sodniki, generalni pravobranilec: D. Ruiz-Jarabo Colomer, sodna tajnica: M. Ferreira, glavna administratorka, 24. novembra 2005 razglasilo sodbo, katere izrek se glasi:
   Člen 36 Direktive Sveta 92/50/EGS z dne 18. junija 1992 o usklajevanju postopkov za oddajo javnih naročil storitev in člen 34 Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju je treba razlagati tako, da pravo Skupnosti ne nasprotuje temu, da komisija za oddajo javnega naročila dodeli določeno pomembnost vnaprej določenim podelementom merila za oddajo, in sicer tako, da med njimi porazdeli število točk, ki jih je za to merilo naročnik določil pri sestavljanju razpisne dokumentacije ali obvestila o naročilu, pod pogojem, da tak sklep:
   
               —
            
            
               ne spreminja meril za oddajo javnega naročila, ki so določena v razpisni dokumentaciji ali v obvestilu o naročilu;
            
         
               —
            
            
               ne vsebuje elementov, ki bi, če bi bili znani ob pripravi ponudb, lahko vplivali na to pripravo;
            
         
               —
            
            
               ni bil sprejet ob upoštevanju elementov, ki bi lahko diskriminatorno učinkovali na enega od ponudnikov.
            
         
      (1)  UL C 239, 25.9.2004.